**Mary Elle Fanningová** (\* 9. apríl 1998, Conyers, Georgia, USA) je americká herečka. Jej staršou sestrou je herečka Dakota Fanningová. Známa je hlavne vďaka účinkovaniu vo filmoch ako: *Phoebe in Wonderland*, *Odnikiaľ niekam* a *Kúpili sme ZOO*. V roku 2011 dostala prelomovú rolu ako Alice Dainardová v sci-fi dráme od J. J. Abramsa, *Super 8*. Jej stvárnenie bolo kritikmi hodnotené veľmi pozitívne a často bola považovaná za najlepší aspekt vo filme.

Skorý život a vzdelanie
-----------------------

Narodila sa v Conyers. Jej rodičmi sú Heather Joy (za slobodna Arringtonová), ktorá je profesionálnou hráčkou tenisu a Steven J. Fanning, ktorý hral nižšiu bejzbalovú ligu za tím St. Louis Cardinals a teraz pracuje ako predajca elektroniky v Los Angeles. Jej starý otec je americký futbalový hráč Rick Arrington a teta reportérka pre ESPN, Jill Arrington.
  
Elle je mladšou sestrou Dakoty Fanningovej, ktorá je takisto herečka. Elle sama povedala: "Sme normálne sestry. Obe chodíme do školy a hráme sa spolu." Má írske, nemecké, anglické a francúzske korene. Elle a jej rodina sú členmi Južnej Baptistickej Konvencie. Momentálne navštevuje Campbell Hall School v Severnom Hollywoode v Los Angeles. Túto školu tiež navštevovali detské herečky ako Ashley a Mary-Kate Olsenová.

Kariéra
-------

Elle začala svoju kariéru už keď mala 2 roky a 8 mesiacov. Jej prvé úlohy boli hranie mladšej verzie postavy jej sestry Dakoty v minisérii *Unesení* a filme *Ja som Sam*. Roku 2002, keď mala 4 roky, dostala jej prvú rolu nezávislú od svojej sestry, v komédii *Dvere v podlahe*, v ktorej si zahrala s Jeffom Bridgesom a Kim Basingerovou. Producenti pôvodne chceli obsadiť identické dvojičky, ale boli s Elle tak spokojní, že použili len ju.

Neskôr v roku 2003 sa objavila vo filme *Za všetko môže Winn Dixie* v malej úlohe ako Sweetie Pie Thomas. V roku 2004 prepožičala svoj hlas anglickej dabovanej verzii Miyazakiskiho animovaného filmu *Môj sused Totoro*, postave Mei. Neskôr toho istého roku si zahrala vo filme *I Want Someone to Eat Cheese with*. Začiatkom roka 2005 natáčala scény ako "budúca vnučka" Fern Arableovej, ktorú hrala Dakota Fanningová. Naneštastie vo finálnom snímku tieto scény neboli. V polovici roka 2005 si zahrala ako Debbie, dcéra Richarda Jonesa (Brad Pitt) a Susan Jonesovej (Cate Blanchettová), v oscarovom filme *Babel*. Na začiatku roka 2006 sa objavila v dvoch filmoch: *Magické deviatky* a *Deja Vu*. V strede roku 2006 hrala v sci-fi minisérii *Motelová izba*. V tom istom roku si ešte zahrala v epizóde *Need to Know* v seriáli Dr. House.

Koncom roka 2006 Elle postupne dostávala hlavné úlohy. Prvou bola postava Emmy Learnerovej vo filme *Reservation Road*, smútiacej dcéry Grace a Eathana Learnerových. Film sa zaoberá následkami tragickej autonehody, pri ktorej zomrie Emmin brat. V polovičke roka 2007 dostala hlavnú úlohu Phoebe vo filme *Phoebe in Wonderland*. Pojednáva o príbehu mladého dievčaťa, ktoré nechce respektíve nemôže dodržiavať pravidlá. Hlavnú úlohu si takisto zahrala Felicity Huffmanová. Film bol vydaný v roku 2009. Od júla do októbra 2007 sa Elle objavila vo filme *The Nutcracker in 3D*, kde si zahrala úlohu Mary. Dejiskom je Viedeň v 20-tych rokoch 19. storočia. Príbeh rozpráva o malom dievčatku, ktoré dostane na Vianoce od svojho strýka netradičnú hračku. Film sa natáčal v meste Budapešť a premiéru mal roku 2010.

V roku 2008 dostala menšiu rolu v snímku *Podivný prípad Benjamina Buttona* ako mladšia verzia postavy Cate Blanchettovej. 

V marci 2008 mali Elle a jej sestra Dakota hrať vo filme *Pre moju sestru*; ponuku odmietli keď sa Dakota dozvedela, že by si musela oholiť hlavu. Sestry nahradili Abigale Breslinová a Sofia Vassilieva.

V roku 2010 začala natáčať nový film *Twixt*, ktorý režíroval Francis Ford Coppola. Nápad na film získal na základe sna, ktorý mal. Elle bola v roli ducha menom V.

Roku 2011 účinkovala v sci-fi dramatickom filme od J. J. Abramsa, *Super 8*, kde si zahrala ako Alice Dainardová. Film vyšiel v júni roku 2011 a sústredil sa na skupinu detí, ktoré sú nútené vysporiadať sa so zvláštnymi udalosťami, dejúcimi sa v ich malom meste.

V decembri 2011 sa objavila vo filme *Kúpili sme Zoo*, ktorý režíroval Cameron Crowe. Zahrala si úlohu Lily, 13-ročného dievčaťa, ktoré pracuje v reštaurácii v ZOO a žije len so svojou matkou Kelly (Scarlett Johanson).

V septembri 2012 si Elle zahrala hlavnú rolu ako Ginger v dráme *Ginger & Rosa*, odohrávajúcej sa v Londýne roku 1962. Postavu Rosi si zahrala Alice Englertová. Réžiu mala na starosti Sally Potterová a film vyšiel 19. októbra 2012. Elle získala za svoj výkon pochvalné recenzie. A. O. Scott napísal pre denník *The New York Times*: "predviedla neuveriteľný mix pozície, intenzity a technickej precíznosti. Je až desivé, aká je skvelá a je ťažké si predstaviť niečo, čo nedokáže." Ty Burr, filmový kritik pre *The Boston Globe* ju pochválil za "oslnivú prirodzenosť, ktorá sa zdá opakom k jej výkonu" a cíti, že "Elle Vás jednoducho presvedčí o emocionálnej realite Ginger."

Fanningová taktiež účinkovala po boku Angeliny Jolie vo filme Walta Disneyho Vládkyňa zla, režírovaným Robertom Strombergom, v roku 2014. Jolie hrala Vládkyňu zla a Fanningová Princeznú Auroru.

Filmografia
-----------

| Rok | Film | Rola | Poznámky |
| --- | --- | --- | --- |
| 2001 | *Volám sa Sam* | Mladšia Lucy |  |
| 2003 | *Bláznivá škôlka* | Jamie |  |
| 2004 | *Dvere v podlahe* | Ruth Cole |  |
| 2005 | *Môj sused Toroto* | Mei | Len dabing |
| *P.N.O.K.* | Rebecca Bullard | Krátkometrážny film |
| *Za všetko môže Winn Dixie* | Sweetie Pie Thomas |  |
| 2006 | *Déja Vu* | Abbey |  |
| *Babel* | Debbie Jones |  |
| *I Want Someone to Eat Cheese With* | Penelope |  |
| 2007 | *Magické deviatky* | Noelle |  |
| *Reservation Road* | Emma Learner |  |
| *Day 73 with Sarah* | Sarah | Krátkometrážny film |
| 2008 | *Podivný prípad Benjamina Buttona* | 6-ročná Daisy |  |
| *Phoebe in Wonderland* | Phoebe Lichten |  |
| 2009 | *Astro Boy* | Grace | Len dabing |
| 2010 | *The Nutcracker in 3D* | Mary |  |
| *Odnikiaľ niekam* | Cleo |  |
| 2011 | *Super 8* | Alice Dainard |  |
| *Curve of Forgotten Things* |  | Krátkometrážny film |
| *Twixt* | V |  |
| *Kúpili sme ZOO* | Lily Miska |  |
| 2012 | *Ginger & Rosa* | Ginger |  |
| *Leaning Toward Solace* | Sara | Krátkometrážny film |
| 2014 | *Low Down* | Amy Albany |  |
| 2014 | *Young Ones* | Mary Holms |  |
| 2014 | Vládkyňa zla | Princezná
Aurora | dobrodružný film |
| 2014 | Škatuliaci | Winnie |
| 2017 | The Vanishing of Sidney Hall | Melody |
| 2019 | Vládkyňa zlá 2 | Princezná Aurora | dobrodružný film |

Účinkovanie v seriáloch
-----------------------


| Rok | Seriál | Rola | Poznámky |
| --- | --- | --- | --- |
| 2002 | *Unesení* | 3-ročná Allie Keys | "Charlie and Lisa" |
| 2003 | *Sudkyńa Amy* | Rochelle Cobbs | "Maxine, Interrupted" |
| *C.S.I.: Kriminálka Miami* | Molly Walker | "Death Grip" |
| 2004 | *C.S.I.: Kriminálka New York* | Jenny Como | "Officer Blue" |
| 2006 | *Dr. House* | Stella Dalton | "Need to Know" |
| *Zákon a poriadok: Špeciálna jednotka* | Eden | "Cage" |
| *Motelová izba* | Anna Miller | 3 epizódy |
| 2006, 2007 | *Myšlienky vraha* | Tracey Belle | 2 epizódy: "The Boogeyman" a "No Way Out, part II: The Evilution of Frank" |
| 2007 | *Sexi špinavé prachy* | Kiki George | "Pilot" |
| 2020 | *The Great (Veliká)* | Catherine the Great (Katarína Veľká) |  |

Externé odkazy
--------------

* Elle Fanning v Česko-Slovenskej filmovej databáze
* Elle Fanning v Internet Movie Database (po anglicky)

| * z
* d
* u
Držiteľky ceny Satellite pre najlepšiu herečku - televízny seriál (muzikál, komédia) |
| --- |
| 1996 - 2020 | 
* Jane Curtin (1996)
* Tracey Ullman (1997)
* Ellen DeGeneresová (1998)
* Illeana Douglas (1999)
* Lisa Kudrowová (2000)
* Debra Messingová (2001)
* Debra Messingová (2002)
* Jane Kaczmarek (2003)
* Portia de Rossi (2004)
* Felicity Huffman / Mary-Louise Parker (2005)
* Marcia Crossová (2006)
* America Ferrera (2007)
* Tracey Ullman (2008)
* Lea Michele (2009)
* Laura Linneyová (2010)
* Martha Plimpton (2011)
* Kaley Cuocová (2012)
* Taylor Schillingová (2013)
* Mindy Kaling (2014)
* Taylor Schillingová (2015)
* Taylor Schillingová (2016)
* Niecy Nash (2017)
* Issa Rae (2018)
* Phoebe Waller-Bridge (2019)
* Elle Fanningová (2020)

 |
| 2021 - súčasnosť | 
* Jean Smartová (2021)

 |

Autoritné údaje: * BnF: 16524101v
* GND: 140672451
* ISNI: 0000 0001 2146 7134
* LCCN: no2007133664
* NK ČR: xx0071295
* VIAF: 107675445
* WorldCat: lccn-no2007133664